da da da da de en en fi da da en da da da da da da sv sv id fi da da de en da de en da da en da nb da da da da da da da da da da da da da da da da da da da da da da da da da da da da da da da da da de da sv da en da sv ja ru pl hy da sv da en da en da da da da da da da da da da da da en da da da en da en da en da da en da da da da it th da da it en da da it en da da it en da da it mr da da
Beretning om 5 statslige myndigheders efterlevelse af 20 tekniske minimumskrav til it-sikkerheden | Rigsrevisionen
Sådan laver vi større undersøgelser
Rigsrevisionen vurderer, at Finansministeriet, Justitsministeriet, Sundhedsministeriet, Ministeriet for Fødevarer, Landbrug og Fiskeri og Klima-, Energi- og Forsyningsministeriet ikke har sikret, at de 5 udvalgte myndigheder efterlevede alle 20 tekniske minimumskrav til it-sikkerheden, da Rigsrevisionen foretog en revision af området i 2021. Det finder Rigsrevisionen utilfredsstillende, da de fleste af kravene skulle være implementeret den 1. januar 2020. Konsekvensen er, at myndighederne har haft sårbarheder i deres it-systemer og på deres mobiltelefoner og tablets, hvilket har medført en øget risiko for cyberangreb og misbrug.
Rigsrevisionen har selv taget initiativ til undersøgelsen i juni 2021. Undersøgelsen bygger på 5 it-revisioner, der er gennemført i perioden marts-september 2021.
Kort fortalt (PDF) Hele beretningen (PDF)
Statsrevisorernes bemærkning til beretningen
Den 17. januar 2022 behandlede Statsrevisorerne
Beretning nr. 9/2021 om 5 statslige myndigheders efterlevelse af 20 tekniske minimumskrav til it-sikkerheden
Statsrevisorerne afgav beretningen til Folketinget med følgende bemærkning:
"Statsrevisorerne og Rigsrevisionen har i en række beretninger over en længere årrække påpeget vigtigheden af, at statslige myndigheder har iværksat it-sikkerhedsmæssige foranstaltninger, der kan imødegå risici for cyberangreb og misbrug, fx uberettiget adgang til it-systemer samt hacker- og ransomwareangreb. Siden den 1. januar 2020 har alle statslige myndigheder skullet efterleve 17 tekniske krav til it-sikkerhed, hvortil der den 1. juli 2020 er føjet yderligere 3 krav, dvs. at staten skal efterleve 20 tekniske minimumskrav til it-sikkerhed.
Denne beretning handler om, hvorvidt 5 samfundsvigtige statslige myndigheder – Statens It (Finansministeriet), Kriminalforsorgen (Justitsministeriet), Sundhedsdatastyrelsen (Sundhedsministeriet), Energistyrelsen (Klima-, Energi- og Forsyningsministeriet) og Fødevarestyrelsen (Ministeriet for Fødevarer, Landbrug og Fiskeri) efterlevede de 20 minimumskrav i 2021. De 5 myndigheder er udvalgt, fordi de varetager samfundsvigtige opgaver og/eller håndterer følsomme oplysninger om borgerne.
Statsrevisorerne finder det utilfredsstillende, at hverken Statens It eller nogen af de 4 andre statslige myndigheder har efterlevet alle de tekniske minimumskrav til it-sikkerheden i staten, på trods af at de trådte i kraft for 1-1½ år siden. Sårbarhed i myndighedernes it-systemer, hjemmesider, mobiltelefoner og tablets har således medført øget risiko for cyberangreb og misbrug.
Statsrevisorerne har hæftet sig ved disse undersøgelsesresultater:
Sundhedsdatastyrelsen har efterlevet færrest minimumskrav (12 ud af de 20 minimumskrav), mens Energistyrelsen har efterlevet 15 krav, Kriminalforsorgen har efterlevet 16 krav, og Fødevarestyrelsen har efterlevet 17 krav. Statens It, som er professionel aktør og leverandør af it-ydelser til 19 ministerområder, har kun efterlevet 18 af de 20 minimumskrav.
Ingen af myndighederne har levet op til minimumskravet om regelmæssig opdatering af mobile enheder, hvorved risikoen for uberettiget adgang og aflytning er øget.
4 ud af de 5 statslige myndigheder har haft handlingsplaner for implementering af minimumskrav, som de ikke efterlevede.
Statens It har som leverandør af it-ydelser til Energistyrelsen og Fødevarestyrelsen sikret, at 13 ud af de 20 minimumskrav er efterlevet i styrelserne for de systemer, der er overdraget til Statens It. Af de krav, som styrelserne selv har været ansvarlige for, har Energistyrelsen kun efterlevet 3 ud af 7 krav, og Fødevarestyrelsen har efterlevet 5 ud af 8 krav.
Statens It har ikke koordineret tilstrækkeligt med Fødevarestyrelsen og Energistyrelsen i forhold til krav 18, mens Energistyrelsen ikke har koordineret tilstrækkeligt med Statens It i forhold til krav 20.
Statsrevisorerne finder, at der er brug for, at Finansministeriet stiller sig i spidsen for vedvarende fokus på it-sikkerheden i staten.
Statsrevisorerne konstaterer, at 4 minimumskrav er upræcise og har givet anledning til fortolkning og tvivl om, hvordan man efterlever kravene. Statsrevisorerne skal derfor tilslutte sig Rigsrevisionens anbefaling om, at Finansministeriet konkretiserer og uddyber minimumskrav 6, 13, 15 og 18."
Finansministerens redegørelse af 11. marts 2022 (PDF)
Sundhedsministerens redegørelse af 13. marts 2022 (PDF)
Ministeren for fødevarer, landbrug og fiskeris redegørelse af 16. marts 2022 (PDF)
Klima-, energi- og forsyningsministerens redegørelse af 17. marts 2022 (PDF)
Justitsministerens redegørelse af 25. marts 2022 (PDF)
Rigsrevisionens notat af 22. april 2022
Rigsrevisionen følger i dette notat op på beretning nr. 9/2021 om 5 statslige myndigheders efterlevelse af 20 tekniske minimumskrav til it-sikkerheden.
Notatet er baseret på redegørelser fra finansministeren, sundhedsministeren, ministeren for fødevarer, landbrug og fiskeri, klima-, energi- og forsyningsministeren og justitsministeren og handler om de initiativer, som ministrene har iværksat eller vil iværksætte som følge af beretningen.
Rigsrevisionen vil fortsat følge udviklingen og vil i 2023 orientere Statsrevisorerne om:
de 5 myndigheders efterlevelse af de tekniske minimumskrav, der udestod, da Rigsrevisionen afgav beretningen til Statsrevisorerne
Finansministeriets arbejde med at vurdere, om enkelte krav skal præciseres yderligere.
T: 33 92 84 00
Dette website anvender cookies
Vi bruger cookies til at huske dit cookievalg. Enkelte elementer til fx at vise indhold fra sociale medier kan sætte tredjeparts cookies, ligesom funktionalitet til statistik også kan sætte cookies. Vi bestræber os på at sitet virker uden brug af cookies.
Læs mere om cookies
Hvilke cookies ønsker du at benytte?
Tillad valgteTillad kun teknisk nødvendige cookiesTillad alle cookies
Bliver brugt til at lagre din accept af cookies på sitet, så dit valg er gemt, næste gang du besøger siden.
Aflæser skærmstørrelse, så billeder sendes så komprimeret som muligt
Gemmer, hvilke tilvalg af cookies du har valgt, med en tidskode for valget
Gemmer oplysninger om de handlinger på en side med en indlejret video
Gemmer oplysninger om brugen af indlejrede videoer, fx hvornår der klikkes på "Pause" og "Afspil"
Gemmer oplysninger om, hvordan du bruger Vimeo-afspillere
Gemmer og husker oplysninger om de indstillinger, du sætter på en indlejret videoafspiller
Gemmer oplysninger om, hvordan du bruger Vimeo-afspillere